விச்துலா ஆறு

விச்துலா (Vistula, ;  ஒலிப்பு:விஸ்வா;  ) போலந்தின் மிகப் பெரியதும் மிக நீளமானதுமான ஆறு.  இதன் நீளம்  1,022 கி.மீ. (635 மைல்கள்). விச்துலா ஆற்றின் வடிநிலப் பரப்பு 193,960 கி.மீ.2 (74,890 ச மைல்), இதில் 168,868 கி.மீ.2 (65,200 சதுரமைல்) போலந்தில் உள்ளது. இது போலந்தின் நிலப்பரப்பில் 54% ஆகும்.Statistical Yearbook of the Republic of Poland 2017, Central Statistical Office (Poland), p. 85-86 மற்ற வடிநிலப்பரப்பு  பெலருஸ், உக்ரைன், சிலோவாக்கியா நாடுகளில் பரந்துள்ளது.

விச்துலா ஆறு தெற்கு போலந்தில் பரனியா கோரா என்றவிடத்தில் உற்பத்தியாகிறது. கடல்மட்டத்திலிருந்து  1,220 மீட்டர்கள் (4,000 அடி) உயரத்தில் சிலேசிய பெஸ்ட்கிட்சில் (மேற்கத்திய கார்பத்தேயக் குன்றுகள்) இவ்விடம் அமைந்துள்ளது. துவக்கத்தில் வெள்ளைச் சிறு விச்துலா (Biała Wisełka) எனவும் கருஞ்சிறு விச்துலா (Czarna Wisełka) என இரு கிளைகளாக உள்ளது.Barania Góra - Tam, gdzie biją źródła Wisły at PolskaNiezwykla.pl போலந்தின் பரந்த சமவெளியில் தொடர்ந்து ஓடி பல பெரிய போலிய நகரங்களினினூடே  செல்கிறது. சில முக்கிய நகரங்களாவன: கிராக்கோவ், சன்டோமீர்சு, வார்சாவா, பிளாக், விசுவாவெக், தோருன், பைட்கோசுசு, கதான்ஸ்க். இந்த ஆறு விச்துலா  காயலில் (Zalew Wiślany) கலக்கிறது; அல்லது நேராக பால்டிக் கடலின் கதான்ஸ்க் விரிகுடாவில் கலக்கிறது.  இதன் கழிமுகத்தில் பலகிளையாறுகளாகப் பிரிந்துள்ளது.

மேற்கோள்கள்

வெளி இணைப்புகள்


 https://www.tandfonline.com/doi/pdf/10.1623/hysj.51.5.799  History of floods on the River Vistula (Hydrological Sciences Journal)

பகுப்பு:போலந்து
பகுப்பு:ஐரோப்பிய ஆறுகள்